دوی وايي، حکومت دې په کوټې او بلوچستان کې د هزاره ګانو د وژنې مخنیوی وکړي۔

د هزاره اېکشن کمېټۍ په نوم د یوې ټولنې مشر لیاقت علي هزاره وویل، دا پرلت اصلاً ښځو وهلی دی چې پکې دوی ورسره ملګري دي او د غوښتنو تر پوره کېدو یې د نه خوړلو هوډ کړی دی۔

پرلت ته له هزاره ګانو علاوه نور فعالان هم ورغلي دي۔ په دوی کې یو ځوان عدنان حسین شادیزي مشال راډیو ته وویل، دوی د پاکستان د پوځ له مشر جنرال قمر جاوېد باجوه څخه د هزاره ګانو د تحفظ غوښتنه کوي۔

په وروستیو کې په کوټه کې د هزاره ګانو د هدفي وژنو یو شمېر پېښې شوې دي چې وروستۍ پېښه یې د شنبې پر ورځ شوې چې پکې پر جمال الدین افغاني سړک دوه هزاره سوداګر ووژل شول